নিবেদিতা সেতুতে ভয়াবহ দুর্ঘটনা!

হাওড়া: ফের দুর্ঘটনা! আর এবার নিবেদিতা সেতুতে। আজ ভোর চারটে নাগাদ নিবেদিতা সেতুতে ঘটে মর্মান্তিক দুর্ঘটনা। কাপড় বোঝাই লরির পেছনের চাকা ফেটে ঘটে বিপত্তি।

জানা যাচ্ছে, নিবেদিতা ব্রিজ থেকে নীচে ছিটকে পরে লরির ওপরে বসে থাকা ৬ জন কাপড় ব্যাবসায়ী। ঘটনাস্থলেই চারজনের মৃত্যু হয় বলে জানা যায়। বাকি দুজনকে ঘটনাস্থল থেকে উদ্ধার করে তড়িঘড়ি নিয়ে যাওয়া হয় হাসপাতালে। তাদের অবস্থা আশঙ্কাজনক। লরির ভিতরে ছিলেন ড্রাইভার সহ তিনজন। অল্পের জন্য তাদের প্রাণ রক্ষা পায়।

আরও পড়ুন: ৭৫ দিনে ১২ লক্ষের বেশি চিকিৎসা পরিষেবা, নজির গড়ল অভিষেক বন্দ্যোপাধ্যায়ের ‘সেবাশ্রয় প্রকল্প’

তবে কীভাবে ঘটল এই দুর্ঘটনা?

জানা যাচ্ছে, হাবরা থেকে অঙ্কুরহাটিতে কাপড় নিয়ে যাচ্ছিল এই লরিটি! বালি নিবেদিতা সেতু টোল রোডে দুর্ঘটনাটি ঘটে। ব্রিজ থেকে নীচে ছিটকে পড়ে ওই ৩জন পঞ্চানন তলার রাস্তায়। আর এই দুর্ঘটনার জেরে নিবেদিতা সেতুতে সাময়িক যানজটের সৃষ্টি হয়। জানা যাচ্ছে, লরিটির মধ্যে মোট ৯ জন ছিল। ৪ জনের মৃত্যু হয়েছে, বাকি ৫ জন গুরুত্বর আহত অবস্থায় হাসপাতালে চিকিৎসাধীন।

দেখুন অন্য খবর